
3 ДЕКЕМВРИ, МЕЖДУНАРОДЕН ДЕН НА ХОРАТА С УВРЕЖДАНИЯ

През 1992 година Генералната асамблея на ООН обяви 3 декември за МЕЖДУНАРОДЕН ДЕН НА ХОРАТА С УВРЕЖДАНИЯ

Генералната асамблея на ООН прие световна Програма за активни действия, целящи информиране на обществеността за проблемите и потребностите на хората с увреждания и реални действия за включването им във всички сфери на политическия, социално-икономическия и културния живот. Трети декември е ден за засилване на дискусията по темата за свободния и независим живот на хората с увреждания, за тяхното пълноправно участие в обществото. На него правим обществено достояние добрите и лошите закони и практики по отношение на хората с различни възможности. Това е денят, в който отправяме силни послания и го правим всяка година отново и отново.

Тази година решихме да призовем за изграждането на едно приобщаващо общество, в което всеки един да живее достойно и пълноценно.За да стане то факт и в България е необходимо да се премине през редица промени, като едни от най - съществените са промяна в обществените нагласи, преодоляване на предразсъдъците по отношение на хората с увреждания. България е правова държава и е декларирала нееднократно, че при провеждане на своята политика ще се придържа към основните международни документи, гарантиращи спазването правата на човека във всяка една област от обществено-политическия живот. Пълноправното членство в Европейския съюз трябва да намери изражение и в прилагането на европейските ценности и практики у нас. В основния документ на ЕС е казано: “Конституцията определя ценностите, които са в основата на ЕС, зачитане на човешкото достойнство, свобода, демокрация, равенство, върховенство на закона и зачитане на човешките права. Това са общите ценности на страните членки в общество, характеризиращо се с плурализъм, отсъствие на дискриминация, толерантност, справедливост, солидарност и равенство между половете”. Тези ценности трябва да са отправна точка и за всяка една промяна случваща се у нас.
ХАРТА НА ОСНОВНИТЕ ПРАВА НА ЕВРОПЕЙСКИЯ СЪЮЗ

Народите на Европа, като създават все по-тесен съюз помежду си, решиха да споделят мирно и основано на общи ценности бъдеще.

Като съзнава своето духовно и морално наследство, Съюзът се основава на неделимите и универсални ценности на човешко достойнство, свобода, равенство и солидарност; той почива на принципа на демокрацията и на принципа на правовата държава. Той поставя човека в центъра на своята дейност, като учредява гражданството на Съюза и създава пространство на свобода, сигурност и правосъдие.

Съюзът допринася за съхраняването и развитието на тези общи ценности при зачитане многообразието на културите и традициите на европейските народи, както и националната идентичност на държавите-членки и организацията на техните публични власти на национално, регионално и местно равнище. Той се стреми да насърчава балансирано и устойчиво развитие и гарантира свободното движение на хора, услуги, стоки и капитали, както и свободата на установяване.

Чл.25 Съюзът признава и зачита правото на възрастните хора да водят достоен и независим живот и да участват в социалния и културния живот.

Чл. 26 Съюзът признава и зачита правото на хората с увреждания да се ползват от мерки, които осигуряват тяхната автономност, социалната и професионалната им интеграция и участието им в живота на общността.

Ред за безплатно получаване на технически помощни средства/ТПС/

НЕОБХОДИМИ ДОКУМЕНТИ за получаване на ТПС:

· НАПРАВЛЕНИЕ от личния лекар до оторизирана лекарска комисия /ЛКК или ТЕЛК/ в УМБАЛ/МБАЛ-ортопедична, неврологична, хирургична или др.

· МЕДИЦИНСКИ ПРОТОКОЛ от ЛКК или ТЕЛК за съответните ТПС.

· Представяне на медицинския протокол и личната карта пред Дирекция ”Социално подпомагане” /Социални грижи/ и получаване на ЗАПОВЕД, разрешаваща получаването на ТПС.

· Предаване на заповедта в ”МЕЙРА-България”ЕООД и ПОЛУЧАВАНЕ.

Доставката е безплатна за сметка на ”МЕЙРА-България”ЕООД.

Забележка: при залежало болни и трудно подвижни пациенти е достатъчно да се представи етапна епикриза от личния лекар за състоянието на нуждаещия се от ТПС пред ЛКК/ТЕЛК/, за да се издаде необходимия медицински протокол.

”МЕЙРА-България”ЕООД гарантира конфиденциалността на изпратените лични данни на всеки клиент! Заявката за отпуснатите ТПС ще Ви бъде доставена чрез куриерска фирма, след получаване на следните документи /с препоръчано писмо по пощата или чрез куриер/:

Заповед /и/ за отпуснати ТПС /оригинал+копие/.

Заявка и посочен модел ТПС.

Лични данни на правоимащото лице: л.к.№, дата, МВР и ЕГН /може и копие от личната карта/ на адрес: гр. Плевен, ул. “Гео Милев”7, п.к.433, тел: /064/ 801-706.

Горепосочените документи могат да се изпратят с куриерска фирма за сметка на ”МЕЙРА-България”ЕООД. В рамките на 2 дни заявката Ви ще бъде обработена, а съответните ТПС доставени до посочения адрес за сметка на организацията ни.

Забележка:”МЕЙРА-България”ЕООД гарантира, че всички предлагани ТПС са нови и неупотребявани, отговарящи на стандартите по ISO и СЕ, и придружавани от гаранционни карти и упътвания за правилна експлоатация на български, английски и немски език. Молим всички наши бъдещи клиенти да проверяват за правилното попълване на всички писмени атрибути на заповедите, разрешаващи получаването на ТПС: дата, номер, подпис, печат, експлоатационен  срок, лимитна цена.

Поход на свободата с инвалидни колички пред  Министерски съвет

Студеният дъжд в столицата не попречи на Поход на свободата 2010. Близо 60 души в  инвалидни колички и хора с патерици се събраха пред сградата на Министерски съвет в София, за да обявят: „И ние имаме права". Походът на свободата, който в България се провежда за втора година под надслов „Нищо за нас, без нас!", е организиран протест срещу безразличието на държавното управление към правата на хората с увреждания. Основното послание, на участниците в похода е, че чрез неправилната политика управляващите обричат много хора на изолиран живот между четири стени. Конкретният повод на протеста е, че вече втора година проектът им за Закон за лична помощ остава неразгледан. Проектът е изготвен от няколко неправителствени организации от София, Стара Загора и други градове в България. Организаторите на протеста искат да провокират политическа воля в посока законово гарантиране на независим живот с лична помощ за всеки човек с увреждания. Към настоящия  момент личната помощ не е гарантирана със закон, заяви Тони Димитрова от Стара Загора, която е една от организаторките на демонстрацията. Сега съществува единствено механизмът „Асистент за независим живот", чийто принципи не отговарят на Конвенцията на ООН за правата на хората с увреждания.

Участниците в протеста чакаха пред вратите на Министерски съвет някой да ги чуе.

„Където и да се намира премиерът той трябва да ни чуе. Каквото и да се случва в тази държава, ние имаме нужда от помощта на министър-председателя. „Искаме да сме независими. Сега!", „Човешки права, няма да склоним глава", „Силни, горди и видими", бяха част от посланията на хората в инвалидни колички, написани на части от картонени кутии. Посланията  на децата пък бяха - „Мога да спортувам", „Мога да уча", „Мога да творя".

Услугата лична помощ е качествено нова практика в България. С нейното легализиране ще бъде създаден механизъм за индивидуално управление на услугата. Главната цел е всеки човек с увреждания сам да назначава, управлява и контролира тези, които ще му помогнат в Достъпът  до лична помощ няма да зависи от медицинската диагноза, от възрастта, от доходите, от трудовия статус, защото всеки има право на независим живот, убедени са участниците в похода.

Ново производство на " Тих труд"Плевен
Специализираното предприятие на Съюза на глухите "Тих труд" Плевен усвои нова дейност. тя е организирана на принципа от хора с увреждания за хора с увреждания. Става въпрос за Стълбищни подемници. Те са платформи за инвалидни колички , както и седалкови подемници. Съществува и комбиниран вариант, както и вертикални, разположени вътре в сградата или с външен монтаж. Дейността е съвместна с чехската фирма ITS "Praha". Проектирането и монтажа на съоръженията се извършва от плевенското предприятие. Подемниците не отстъпват на останалите, но най-голямото им предимство е, че цената им е значително по-изгодна. Осигурява се гаранционна и последваща поддръжка На предлаганите съоръжения.

За контакти: Плевен, ул. Вит №9

tih_trud_pleven@mail.bg 

Здравна реформа или пак мъки

Проблемите в здравеопазването костват множество постове и редица неуспехи при започването на реформа в здравеопазването. Показателен е фактът, че от повече от 20 години никой здравен  министър в България не може да изкара целия си мандат. Такава беше участта и на министрите на новото правителство и на Божидар Нанев, и на Ана-Мария Борисова. За всички е ясно защо се получава така . Пациентите виждат, че качеството на здравеопазване е под всякаква критика, лекарите се оплакват, че заплащането в системата е ниско, болниците  изтъкват недостиг на финансиране, а данъкоплатците усещат, че нещо не е както трябва. Всъщност нищо не е както трябва и всяко едно правителство от последния четвърт век го знае и започва мандата си с намерението да реформира здравната система. И настоящото не направи  изключение и гръмко обяви наближаващия край на мизерното здравеопазване още преди идването  си на власт. Задачата обаче не се оказа лека и проблемите се решаваха единствено със спорове  за пари и смяна на министри. Нито министър Нанев, нито министър Борисова успяха да направят  и крачка към някаква реформа, а дебатът все повече беше изместен в спорове за пари с  финансовия министър и срещи с премиера. Разбра се, че нищо няма да се получи само с дебати за повече пари и е крайно време някой от управляващите да поеме някаква инициативност и да покаже политическа воля. Но първо трябва  да се знае какъв е проблемът. Коренът на проблема не е в недостига на пари, нито във  финансирането на клиничните пътеки, нито в ценообразуването, нито в корупцията в здравната каса. Това са следствия. Първоизточникът на неефективността в системата е централизираният държавен монопол на самата Национална здравно-осигурителна каса (НЗОК) и той носи със себе си всички негативни ефекти на монопола и липсата на конкуренция. И това е нормално като се  има предвид, че правилата, цените, качеството и контролът не се определят нито от този, който търси (осигуряващия се), нито от този, който предлага (болниците) здравната услуга. Както беше казал Милтън Фрийдмън харченето на чужди пари за някой друг е възможно най-голямата причина за неефективност. 

Въпросът е в това, че този проблем е ясен открай време, но просто никой не иска да се заеме  и да свърши работата. Много вероятно е, какъвто и начин да се избере за тотално разбиване на  монопола на НЗОК, краткосрочно да се породят много недоволство и непознати проблеми, но няма  никакъв смисъл да се изчаква до фалита на настоящата система. Още повече, че България има примера на редица страни, които се радват на едни от най-качествените, модерни и евтини  здравни системи като Холандия.

Всъщност това не е чак толкова трудно, но трябва да се започне. В началото на тази година  Комисията за защита на конкуренцията публикува секторен анализ, който показва, че към  момента има достатъчен брой дружества за доброволно здравно осигуряване и те са готови да  предоставят в пълен размер услугата на здравеопазването и да бъдат равностоен конкурент на  здравната каса.

Проблемите са много, но козметичните промени и плахи стъпки към решаването им само ще  удължат агонията.

Споразумението между БЛС и правителството се отменя

Според него се запазва здравноосигурител-ната вноска на осем процента и се приема бюджетът на НЗОК да бъде с разходна част не по-ниска от приходната

Узаконено закупуване на домашна продукция

Регистрираните малки ферми ще могат да продават от 20 до 35 на сто от месечния си млеконадой директно на крайни дребни потребители, но само в рамките на административната област, в която се намират. Това предвижда наредба, която бе публикувана в Държавен вестник. Продажбите на сурово мляко ще бъдат извършвани или на място в самата ферма, или от  устройства - т.нар. млекомати. Те струват около 15 000 евро. Сурово мляко ще може да се  доставя и за преработка в обекти за търговия на дребно, собственост на фермери или фермерско  сдружение. Производители, които искат да се възползват от правилата, трябва да подадат заявление за  вписване в списък до регионалната ветеринарномедицинска служба.

Наредбата за директни продажби обхваща и производители на пчелен мед. Те ще могат да го  пласират от пчелина или на пазари в съответната област. Ферми за яйца ще могат да търгуват  директно до 500 бр. яйца на седмица - на място или чрез доставка до магазини и пазари. Ограничения има и за производителите на птиче или заешко месо. Фермерите ще могат да пласират директно всеки месец до 600 бр. бройлери, 100 бр. патици или пуйки, 500 вида други  птици, 100 бр. зайци. Продажбите им ще са разрешени в обособени помещения във фермата или в собствени магазини. Рибарите и рибарниците също са включени - при тях ще са позволени до  2000 кг директни продажби на година. Фермерските правила ще важат и за ловците - един авджия ще има право годишно да доставя до 10 бр. едър дивеч и 50 бр. дребен в специални пунктове.

Няма да има ограничения за количествата двукопитни за директна продажба - свине, овце,  говеда и т.н., тъй като те задължително ще бъдат умъртвявани в кланици и фермерът сам ще реши как да ги реализира.

Производителите ще могат да пласират директно и преработена продукция - сирене, кашкавал, колбаси. Те обаче трябва да са произведени изцяло от суровини, добити в самата ферма. Малцина обаче ще отговарят на тези условия, тъй като трябва да покриват общите изисквания за  преработвателните предприятия.
Вече ще събират старите електроуреди по домовете

Старото електрическо и електронно оборудване от домовете в община Плевен ще се събира  безплатно веднъж месечно. Уредите ще се извозват по предварителна заявка, направена от гражданите към фирмата "Елтех ресурс". Това съобщи Васислав Стоилов, представител на  фирмата, с която общината има сключен договор за разделно събиране на излязло от употреба електрическо и електронно оборудване. За община Плевен определената дата, на която ще идва екип на фирмата, за да прибира старите  уреди, е всяко 16-то число от месеца. Ако пък има повече заявки, ще бъде определен още един  ден, каза Васислав Стоилов. Телефонът, на който гражданите могат да правят заявки, е 0885/  77 00 41 или на e-mail: order@makmetal.eu. От фирмата уточниха още, че когато ходят по  домовете представителите на мобилните й екипи ще имат опознавателни знаци и карти за  легитимация, за да не се извършат злоупотреби. По думите на Васислав Стоилов, досега такова събиране на старо оборудване има в София,  Бургас и Варна и хората са доволни. Освен, че вече ще се събира излязлото от употреба  електрическо и електронно оборудване, в община Плевен от няколко месеца е въведено и  разделното събиране на стари батерии. Те също са опасни заради тежките метали, които  съдържат. Във всички училища в общинските сгради на територията на Плевен и в кметствата от  общината са разположени съдове, в които хората да оставят ненужните им вече батерии. В големите вериги магазини фирмите също поставиха специални контейнери за събиране на този  вид отпадъци, които не бива да се изхвърлят в контейнера с общия боклук, за да не замърсяват  природата. Събраните батерии и старо електрическо и електронно оборудване се извозват и  рециклират в чужбина, обясниха от фирма „Елтех ресурс".

Дарик

Има ли човешкият живот реална цена и каква е тя?
Този въпрос си зададе немският публицист Йорн Кларе. В книгата си "Колко струвам" той  намира най-различни цифри и изчислява цената на човека по различни методики. И винаги стига  до точна сума, при това не особено висока. Основният фактор, определящ цената на хората, е  географският им регион. Така подозираната от всички етически некоректна истина, че един  холандец е по-ценен от един албанец, може да се докаже с 3-4 формули.

Каква е стойността на българина по методиките на Йорн Кларе? 10 000 евро за живот

За година българинът плаща за животозастраховка 600-750 лв. Сумата, на която нашенецът оценява живота си, е около 10 000 евро. Мъже и жени оценяват живота си еднакво. Парите са по-малко, отколкото нашенецът е готов да даде за нова кола. Това се дължи хем на липсата на финансова култура, хем на тънък портфейл. Българинът харчи повече за почивки, мобилни телефони и коли, отколкото за здраве и застраховки. Само малцина най-богати българи са вложили много от парите си именно в животозастрахователни полици. Но причината май е, че сумите там не могат да бъдат оспорвани или изземани. Цената на човека може да се оцени по две методики.

Едната се нарича "Готовност да платиш" или "Статистическа стойност на живота". Тя става изключително популярна в САЩ през 70-те години. Използва се от икономисти и от  властите за изчисления на рискове. Опростено представена, тя изчислява живота с въпрос колко  бихте платили, за да не загинете?     (продължение в следващия брой)

